класификация на информацията:

ниво 1, TLP-GREEN

# **ЗАПОВЕД**

№ РД-10-66

София, 02.04.2025 г.

На основание чл. 16, ал. 2 и чл. 19, ал. 1 от Закона за държавната собственост, чл. 13, ал. 5, чл. 43 и чл. 51 от Правилника за прилагане на Закона за държавната собственост, чл. 5 от Вътрешни правила за организиране и провеждане на търгове за отдаване под наем на имоти - публична държавна собственост или обособени части от тях, предоставени за управление на ДА ДРВВЗ, във връзка с Докладна записка с изх. №408/20.03.2025г. от Директора на ТД „Държавен резерв“ гр. Плевен,

**НАРЕЖДАМ:**

1. С оглед доброто стопанисване и възможност за набиране на приходи, обявявам провеждане на търг с тайно наддаване за възмездно отдаване под наем на складова база в гр. Летница, общ. Летница, обл. Ловеч с обща площ от 7839 м2, представляваща поземлен имот 43476.315.1624 по Кадастралната карта и кадастралните регистри на гр. Летница, общ. Летница, обл. Ловеч, одобрени със Заповед №РД-18-68/02.06.2008 г. на Изпълнителния директор на АГКК. Имотът има акт за публична държавна собственост №2497/14.06.2010 г. и в него са изградени електрическа, водопроводна и канализационна мрежа.

В имота са построени следните сгради:

- Сграда 43476.315.1624.4 (Склад) със ЗП 597 м2, външни стени, изградени от панели, покрити с поцинкована ламарина, вътрешни стени от стомано-бетонни панели, скатен покрив от панели покрити с поцинкована ламарина;

- Сграда 43476.315.1624.5 (Административна сграда) със ЗП 67 м2, външни и вътрешни стени, изградени от тънкостенни панели, скатен покрив от панели покрити с поцинкована ламарина;

- Сграда 43476.315.1624.6 (Склад) със ЗП 1804 м2, стени, изградени от панели и тухли, скатен покрив от панели покрити с поцинкована ламарина.

1. Предназначение на имота – складова база.
2. Срок за отдаване под наем - 10 години.

4. Първоначална месечна наемна цена – 1 740,00 лв./месечно без ДДС.

5. Търгът да се проведе на 08.05.2025 г. от 1000 часа в административната сграда на ТД „Държавен резерв“ гр. Плевен, ул. "Васил Левски" №192.

6. Депозитът за участие е в размер на 87,00 лв. /осемдесет и седем лева/, като същият трябва да се внесе по депозитната сметка на ТД „Държавен резерв“ гр. Плевен в ОББ АД, клон Плевен BG23UBBS88883318104203, BIC код: UBBSBGSF в срок до 07.04.2025 г. Депозита се връща на кандидатите по посочена от тях банкова сметка в 3–дневен срок от издаване на заповедта за определяне на наемател.

7. Тръжната документация да се обяви на интернет страницата на ДА ДРВВЗ <http://statereserve.bg/>, ведно с обявата за търга, най-малко 30 дни преди крайния срок за подаване на заявления за участие.

8. Огледът на имота може да бъде извършен всеки работен ден от публикуването на обявата до 07.05.2025 г. от 1000 до 1700 часа в СБ Летница, ул. „Д-р. Г. М. Димитров“, при спазване на изискванията за сигурност и пропускателния режим в базата. Право на оглед има само кандидат, който е депозирал в ТД „Държавен резерв“ гр. Плевен, три дни предварително, писмено заявление за извършване на оглед. Огледът ще се извършва след съгласуване с териториалната дирекция.

9. Служителят по сигурността на информацията към ТД ДР гр. Плевен да организира провеждане на огледите при спазване на пропусквателния режим на ДА ДРВВЗ.

10. В търга могат да участват както юридически, така и физически лица. Не може да участва лице, което:

- е в производство по ликвидация;

- е в открито производство по несъстоятелност, или е сключило извънсъдебно споразумение с кредиторите си по смисъла на чл. 740 от Търговския закон, включително когато неговата дейност е под разпореждане на съда, или кандидатът е преустановил дейността си;

- има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и/или към общини, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социално осигуряване;

- има непогасени задължения към ДА ДРВВЗ;

Тези обстоятелства се удостоверяват от кандидатите с декларация по образеца от тръжната документация. Физическите лица не декларират първите две обстоятелства.

Краен срок за подаване на заявление за участие в търга - 1630 часа на 07.05.2025 г.

Кандидатите декларират съгласието си с условията на договора за наем с декларация, налична в тръжната документация.

11. Утвърждавам следната тръжна документация:

- Заявление за участие в търга (образец);

- Проект на договор за наем (образец );

- Ценово предложение (образец);

- Заповед за търг (копие, без състава на комисията);

- Обява за провеждане на търга;

- Акт за публична държавна собственост №2497/14.06.2010 г.;

- Скица на поземлен имот № 15-919063-10.12.2018 г.

12**.** Документите за участие в търга се подават в непрозрачен запечатан плик с формат А4, с отбелязана тръжната процедура съгласно заповедта на председателя, имената на физическото лице или наименование на кандидата – юридическо лице, ЕИК, адрес за кореспонденция, лице за контакт, телефон, факс и електронен адрес. В отделен малък и непрозрачен запечатан плик, обозначен с наименованието на кандидата и с надпис „Предлагана цена“, който съдържа ценовото предложение, представляващо месечната наемна цена, се поставя в плика с документите за участие в търга.

13**.** Къмофертата се прилагат следните заверени с подпис и печат, подредени и номерирани документи:

- Заявление за участие в търга, адресирано до Директора на ТД „Държавен резерв” гр. Плевен,

- Копие от документа за внесен депозит за участие;

- Нотариално заверено пълномощно за лицето, подписало заявлението за участие и заверило документите, когато същото е различно от посоченото за представляващ търговеца или физическото лице (при необходимост);

- Подписан проект на договор;

- Ценово предложение (в отделен запечатан плик).

14.Условия за ползване на складовете и помещенията:

14.1.Наемателят се задължава да подпише приемо - предавателен протокол при приемане на наетия имот от Наемодателя, както и при предаване на имота след прекратяване на договора.

14.2. Наемателят няма право да извършва преустройства и подобрения без предварителното писмено съгласие на Наемодателя.

14.3. Наемателят се задължава да поддържа имота в добро състояние, като текущата поддръжка и ремонтът на повредите, възникнали във връзка с ползването са изцяло за негова сметка, както и охраната му.

14.4. Наемателят се задължава да не преотстъпва ползването на наетите помещения на трети лица, включително чрез договори за пренаемане, съвместна дейност или други подобни.

14.5. Наемателят поема за своя сметка, отделно от наемната цена, всички разходи за ел. енергия и вода, които се заплащат ежемесечно в 10-дневен срок от фактурирането им за съответния месец.

14.6. Такса битови отпадъци е за сметка на Наемателя.

14.7. Наемателят няма право да извършва в наетия имот и складови помещения дейност, различаваща се от посочената в т.2.

15. Търгът да се проведе от комисия в състав:

16. Комисията по т. 15.да организира и проведе търга, съобразно изискванията на чл.51 – чл.54 от Правилника за прилагане на Закона за държавната собственост и Раздел ІІІ – Провеждане на търг с тайно наддаване от Вътрешни правила за организиране и провеждане на търгове за отдаване под наем на имоти - публична държавна собственост, предоставени за ползване и управление на ДА ДРВВЗ, при следната процедура:

16.1. Комисията установява броя на подадените документи в деня, определен за провеждане на търга и в присъствието на явилите се представители на кандидатите разпечатва подадените пликове и проверява редовността на приложените документи. Комисията отбелязва на всеки плик след отварянето му името на участника в търга и прави опис на всички съдържащи се в него документи.

16.2. Комисията отстранява от участие кандидатите с липсващи или нередовни документи.

16.3. Лицата, които са упълномощени от кандидатите, подали заявления за участие, се явяват и легитимират пред тръжната комисия чрез представяне на документ за самоличност и документ, удостоверяващ представителната власт.

16.4. Комисията в присъствието на явилите се кандидати класира редовно подадените оферти, според размера на предложената наемна цена.

16.5. За спечелил търга се обявява кандидатът предложил най-висока цена.

16.6. В случай, че двама или повече кандидати са предложили еднаква най-висока цена, председателят на комисията обявява резултата, вписва го в протокола и определя срок за провеждането на явен търг между тези кандидати.

16.7. Председателят на комисията уведомява писмено или по факс участниците, предложили еднаква най-висока цена, за деня и часа за провеждането на явния търг.

17. В тридневен срок, считано от датата на провеждане на търга, председателят на комисията да представи в ДА ДРВЗЗ протокола с резултатите от проведения търг, заедно с проект на заповед за определяне на наемателя, наемната цена, условията за плащането ѝ и мотиви за отстранените от участие в търга кандидати.

18. В 7-дневен срок от датата на провеждане на търга председателят на ДА ДРВВЗ издава заповед за определяне на наемателя, наемната цена и условията за плащане. Заповедта се съобщава на участниците в търга по реда на Административнопроцесуалния кодекс, които могат да я обжалват в 14-дневен срок от получаване на съобщението за издаването ѝ.

18.1. След влизане в сила на заповедта на председателя на Агенцията за резултатите от търга се сключва договор за наем със спечелилия кандидат.

18.2. Преди подписване на договора, определеният за наемател е длъжен да внесе гаранционен депозит в размер на два месечни наема по сметка на ДА ДРВВЗ.

19. Обявата за търга да се публикува в два национални ежедневника, както и на интернет страницата на агенцията http://statereserve.bg/. Екземпляр от нея да се постави на видно място в сградата на ЦУ на ДА ДРВЗЗ, в административната сграда на ТД ДР гр. Плевен и в общината по местонахождение на имота най-малко 30 дни преди крайния срок за подаване на заявленията за участие.

Възлагам на председателя на комисията цялостната организация за провеждане на тръжната процедура.

Контролът по изпълнение на заповедта възлагам на директора на ТД „Държавен резерв“ гр. Плевен.

Заповедта да се връчи на членовете на комисията за сведение и изпълнение.

**АСЕН АСЕНОВ …………..П………………** *Председател на Държавна агенция  
”Държавен резерв и военновременни запаси”*